Аддзел па адукацыі, спорту і турызму

Кіраўскага раённага выканаўчага камітэту

Дзяржаўная ўстанова адукацыі “Сярэдняя школа №1 г.Кіраўска”

У рамках конкурса метадычных распрацовак «Распрацоўка дыдактычных матэрыялаў прадметаў сацыяльна-гуманітарнага цыклу па падрыхтоўцы вучняў да рэспубліканскай алімпіяды»

Заданні па беларускай мове для XI класса

|  |  |
| --- | --- |
|  | Гаўрыленка Тамара Васільеўна,  настаўнік беларускай мовы і літаратуры,  першая кваліфікацыйная катэгорыя  +375(29) 7413223 |

Кіраўск, 2021

**Заданні**

для правядзення алімпіяды ў **XI класе**

па вучэбных прадметах “Беларуская мова” і “ Беларуская літаратура”

**Заданне 1.** Падбярыце аднаслоўныя адпаведнікі да слоў і словазлучэнняў з рускай мовы

|  |  |
| --- | --- |
| Жестяная мастерская |  |
| Напиток из берёзового сока |  |
| Впасть в детство |  |
| Пасхальный |  |
| Гребля |  |
| Пророчество |  |
| Потерять сознание |  |
| Католический монастырь |  |
| Большущий |  |
| Детёныш медведя |  |

**Заданне 2.** Бацькі Машы зрабілі агароджу каля дома з часта ўбітых калкоў, бацькі Арцёма абгарадзілі свой участак плотам, зробленым з вузкіх драўляных планак, дзядуля Сашы зрабіў агароджу з бярвёнаў, а суседзі Эліны –з вертыкальных і папярочных жэрдак, пераплеценых прутамі лазы.

Насупраць аднаслоўных назваў агароджы запішыце, хто якую пабудаваў

|  |  |
| --- | --- |
| **Назвы агароджы** | **Хто пабудаваў** |
| паркан |  |
| тын |  |
| частакол |  |
| штыкетнік |  |

**Заданне 3.** Узнавіце вядомыя фразеалагізмы. Укажыце іх значэнне

|  |  |
| --- | --- |
| арыядніна |  |
| аўгіевы |  |
| праметэеў |  |
| гордзіеў |  |
| ахілесава |  |
| пірава |  |
| фількава |  |
| дзясятая вада на |  |

**Заданне 4.** Вызначце, як утвораны ўказаныя словы з вершаў Янкі Сіпакова.

1.А ты – святая, як сама любоў –

Раджала фараонаў і цароў,

Каб **жыццядайнасць** не магла спыніцца.

2. І **ўчырванець** у гэты міг шчаслівы,

Што сам – усё ж нячысты,памаўзлівы,

А ты – святая, як сама любоў.

3. На штабель выносістых сосен і **тугацелых** елак лесаруб прысеў адпачыць.

4. Усохлая бабуля кідае шалупінне птушцы дзіўнай – насарогу з падрэзаным **закрыллем.**

5. Мятлушка – **шматкалёрніца**, сцішыўшы чуйныя крылы, сок бярозавы п’е.

|  |  |  |
| --- | --- | --- |
| **Слова з верша** | **Утваральная аснова** | **Спосаб словаўтварэння** |
| Жыццядайнасць |  |  |
| Учырванець |  |  |
| Тугацелы |  |  |
| Закрылле |  |  |
| шматкалёрніца |  |  |

**Заданне 5.** Устаўце прапушчаныя ў вершы словы. Вызначце аўтара твора і згадайце яго назву.

Ты пакліч мяне. Пазаві.  
Там заблудзімся ў ( …) травах.  
Пачынаецца ўсё з любві,  
Нават самая простая ява.  
І тады душой не крыві  
На дарозе жыцця ( ...)  
Пачынаецца ўсё з любві –  
Першы поспех і першыя крокі.  
Прыручаюцца (…) ,  
І змяняюцца (…)  
Пачынаецца ўсё з любві –  
Нават ненавіс ць і (…)  
Ты пакліч мяне. Пазаві.  
Сто дарог за маімі (…).  
Пачынаецца ўсё з любві.  
А інакш і жыць (…).

**Заданне 6.** У пачатку XX ст. для абазначэння аднаго навуковага паняцця вельмі часта выкарыстоўваліся тэрміны-дублеты.

Запішыце сучасную тэрміналагічную лексему.

|  |  |  |
| --- | --- | --- |
| № п/п | Тэрмін-дублеты пач.XX ст. | Сучасная тэрміналагічная адзінка |
| 1 | Гаманок, зык, галасок |  |
| 2 | Складня, склад мовы |  |
| 3 | Морфологія, этымолёгія |  |
| 4 | Язык, гутарка, гаворка |  |
| 5 | Ударэньне, пагалосак, акцэнт |  |
| 6 | Барбарызм, чужыннае слова |  |

**Заданне 7** У афарыстычных выслоўях выпраўце памылкі.

Вызначце тып сказа ( складаны (від складанага);

просты (двухсастаўны – аднасастаўны (від аднасастаўнага)).

|  |  |  |  |
| --- | --- | --- | --- |
| № | Сказ | Адкарэкціраваны сказ | Тып сказа |
| 1 | Не ўзгадывайце людзям тое, што ўжо калісьці ім даравалі |  |  |
| 2 | Дай чалавеку тое, што ён хоча і ты пазбавіш яго сэнсу жыцця. |  |  |
| 3 | Зачыняю вочы, вырастаюць крылы, і нясуць кудысьці ў блакіт. |  |  |
| 4 | Людзі будзьце людзмі! |  |  |
| 5 | Вы або гуляеце пад дажджом, або проста пад ім мокніце. |  |  |

**Заданне 8** Падкрэсліце канцылярызмы. Вызначце, для якога стылю яны характэрны.

Дзядулеў сон, аказанне дапамогі, гарачы снег, у мэтах забеспячэння, любімыя песні, рознакаляровая восень, вывесці са складу, аўтабіяграфія жыцця, несці службу, адносіцца беражліва, пісаць кнігу, мець значэнне, нашы дасягненні, купалаўскія паэмы, афармленне прыёму, лячыць зубы, дзіцячы фотаздымак, мець намер, учарашнія сябры.

Стыль: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 9.** Пісьмова адкажыце на наступныя пытанні:

|  |
| --- |
| 1. Чаму пасля заканчэння спектакля нельга крычаць “біс”? |
|  |
|  |
|  |
|  |
|  |
|  |
|  |
| 1. Чаму сказ **У небе свяціліся зоркі** не выклікае ў слухача ніякіх пытанняў, а сказ **Дзеці свіцілі ліхтарыкамі ў вокны** будзе не зразумелы для многіх? |
|  |
|  |
|  |
|  |
|  |
|  |
| 1. Якую памылку ў сказе дапусціў рэдактар, адказны за выпуск твораў В. Быкава?   Нездаволена прабурчаў нешта ззаду між цагельнага друзу Чарняк, стараваты ўжо, аброслы шчаціннем баец – вохкаючы, ён палез наперад. |
|  |
|  |
|  |
|  |

**Заданне 10**. Твор Янкі Сіпакова “Думка” прачытайце і запоўніце табліцу.

На штабель выносістых сосен

І тугацелых елак

Лесаруб прысеў адпачыць.

Электрапілу прысланіў да пня,

Зняў каску, пот рукавом

Сцёр са спатнелага твару

І ўдыхнуў на поўныя грудзі

Пах свежаспіленых дрэў.

Божа, о як яно пахне,

Дрэва, што зрэзана толькі што –

Ніяк не надыхацца ім...

***І раптам*** – нібы папярхнуўся,

***І раптам*** – нібыта ўдар грому –

Думка працяла навылет:

Каб дрэва вось гэтак пахла,

Трэба

Зарэзаць

Яго.

|  |  |
| --- | --- |
| Да якога літаратурнага роду адносіцца твор? |  |
| Які троп выкарыстоўваецца найчасцей у першай страфе? |  |
| Які сродак мастацкай выразнасці вылучаны курсівам у апошняй страфе? |  |
| Выпішыце выкарыстаны аўтарам у першым васьмірадкоўі фразеалагізм. |  |

Даведкі (11 клас)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 5 | 2 | 8 | 10 | 5,5 | 6 | 10 | 5 | 3 | 5,5 | 60 |

Пры праверцы заданняў варта ўлічваць арфаграфічныя, граматычныя і іншыя памылкі. За кожную з іх рэкамендуецца здымаць 0,1 бала ў тых заданнях, якія ацэнены станоўчым балам.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № задання | Адказ | | | | | | Колькасць балаў за прыклад | | Колькасць балаў за заданне |
| 1 | бляхарня | | | | | | 0,5 | | 5 балаў |
| бярозавік | | | | | | 0,5 | |
| здзяцінець | | | | | | 0,5 | |
| велікодны | | | | | | 0,5 | |
| веславанне | | | | | | 0,5 | |
| вяшчунства | | | | | | 0,5 | |
| знепрытомнець | | | | | | 0,5 | |
| кляштар | | | | | | 0,5 | |
| велічэзны | | | | | | 0,5 | |
| медзведзяня | | | | | | 0,5 | |
| 2 | Назва агароджы | | | Хто пабудаваў | | |  | | 2 балы |
|  | паркан | | | дзядуля Сашы | | | 0,5 | |  |
|  | тын | | | суседзі Эліны | | | 0,5 | |  |
|  | частакол | | | бацькі Машы | | | 0,5 | |  |
|  | штыкетнік | | | бацькі Арцёма | | | 0,5 | |  |
| 3 | Слова | | | Значэнне | | |  | | 8 балаў(0,5 за кожнае слова + 0,5 значэнне) |
|  | нітка | | | сродак, пры дапамозе якога можна выйсці з цяжкага становішча | | | 0,5 +0,5 | |  |
|  | стайні | | | вельмі забруджанае месца | | | 0,5 +0,5 | |  |
|  | агонь | | | незгасальнае імкненне да высакароднай мэты | | | 0,5 +0,5 | |  |
|  | вузел | | | заблытаная справа | | | 0,5 +0,5 | |  |
|  | пятка | | | слабы бок у каго-небудзь; найбольш паражальнае месца | | | 0,5 +0,5 | |  |
|  | перамога | | | перамога, якая каштавала велізарных ахвяр, а таму раўназначная паражэнню | | | 0,5 +0,5 | |  |
|  | грамата | | | пустая папера, няправільна напісаны дакумент | | | 0,5 +0,5 | |  |
|  | кісялі | | | вельмі далёкі сваяк | | | 0,5 +0,5 | |  |
| 4 | Слова з верша | Утваральная аснова | | | Спосаб словаўтварэння | |  | 10 балаў | |
|  | жыццядайнасць | жыццядайн-(ы) | | | суфіксальны | | 1+1 |  | |
|  | учырванець | чырване-(ць) | | | прыставачны | | 1+1 |  | |
|  | тугацелы | туг-(ое) цел-(а) | | | складанне асноў з (нулявой) суфіксацыяй | | 1+1 |  | |
|  | закрылле | крыл-(о) | | | прыставачна-суфіксальны (нулявая суфіксацыя) | | 1+1 |  | |
|  | шматкалёрніца | шматкалёрн-(ы) | | | суфіксальны | | 1+1 |  | |
| 5 | Верш Яўгеніі Янішчыц “Ты пакліч мяне. Пазаві” | | | | | | 1+1 | 5,5 ( 0,5- за слова, +1-аўтар,  +1-назва твора | |
|  | Ты пакліч мяне. Пазаві. Там заблудзімся ў **хмельных** травах. Пачынаецца ўсё з любві, Нават самая простая ява. І тады душой не крыві На дарозе жыцця **шырокай**. Пачынаецца ўсё з любві – Першы поспех і першыя крокі. Прыручаюцца **салаўі**, І змяняюцца **краявіды** Пачынаецца ўсё з любві – Нават ненавісць і **агіда**… Ты пакліч мяне. Пазаві. Сто дарог за маімі **плячыма**. Пачынаецца ўсё з любві. А інакш і жыць **немагчыма**. | | | | | | 7 \* 0,5 |  | |
| 6 | Сучасная тэрміналагічная адзінка | | | | | |  | 6 балаў | |
|  | гук | | | | | | 1 |  | |
|  | сінтаксіс | | | | | | 1 |  | |
|  | марфалогія | | | | | | 1 |  | |
|  | мова | | | | | | 1 |  | |
|  | націск | | | | | | 1 |  | |
|  | запазычаныя словы | | | | | | 1 |  | |
| 7 | Сказ | | Адкарэкціраваны сказ | | | Тып сказа |  | 10 балаў;  па 1 за кожную прав вільна запоўненую клетку(10 \*1) | |
|  | Не ўзгадывайце людзям тое, што ўжо калісьці ім даравалі | | Не ўзгадвайце людзям тое, што ўжо калісьці ім даравалі | | | Складаназалежны сказ | 1+1 |  | |
|  | Дай чалавеку тое, што ён хоча і ты пазбавіш яго сэнсу жыцця. | | Дай чалавеку тое, што ён хоча**, (-)** і ты пазбавіш яго сэнсу жыцця. | | | Складаны сказ з рознымі відамі сувязі | 1+1 |  | |
|  | Зачыняю вочы, вырастаюць крылы, і нясуць кудысьці ў блакіт. | | **Заплюшчваю** вочы – вырастаюць крылы і нясуць кудысьці ў блакіт. | | | БСС | 1+1 |  | |
|  | Людзі будзьце людзмі! | | Людзі**,** будзьце людз**ь**мі! | | | Аднасастаўны пэўна-асабовы (абагульнена-асабовы) | 1+1 |  | |
|  | Вы або гуляеце пад дажджом, або проста пад ім мокніце. | | Вы або гуляеце пад дажджом, або проста пад ім мокн**е**це. | | | Двухсастаўны | 1+1 |  | |
| **Заўвага!** Пры ацэньванні неабходна ўлічваць варыянты адказу ў некаторых выпадках. Калі сказ адкарэкціраваны не поўнасцю, адказ не залічваецца | | | | | | | | | |
| 8 |  | | | | | |  | 5 балаў(0,5-за кожнае словазлучэнне-канцылярызм +1 бал за стыль) | |
|  | Дзядулеў сон, **аказанне дапамогі**, гарачы снег, **у мэтах забеспячэння**, любімыя песні, рознакаляровая восень, **вывесці са складу**, аўтабіяграфія жыцця, **несці службу, адносіцца беражліва**, пісаць кнігу, **мець значэнне**, нашы дасягненні, купалаўскія паэмы, **афармленне прыёму**, лячыць зубы, дзіцячы фотаздымак, **мець намер**, учарашнія сябры.  Стыль: афіцыйна-дзелавы | | | | | | 8\*0,5  1 |  | |
| 9 |  | | | | | | 3\*1 | 3 балы | |
|  | 1. Паўтарыць увесь спектакль немагчыма.  (Біс – вокліч захаплення, якім просяць артыста паўтарыць толькі што выкананы нумар праграмы)  2.У першым сказе ўсе словы ўжыты да месца – таму ён зразумелы. У другім сказе няправільна выкарыстана слова **свіціліся**, якое мае значэнні: 1) Быць бачным,праглядацца праз што-небудзь ; 2) Будучы рэдкім, не густым, прапускаць праз сябе святло; 3) перан. Пра твар, вочы, знешні выгляд чалавека.  **Правільна:** Дзеці свяцілі ліхтарыкамі ў вокны.  3. Рэдактар не ведаў дакладнага значэння слова цагельны – які мае адносіны да вырабу цэглы. Трэба выкарыстаць слова цагляны – 1) зроблены з цэглы; 2) Які мае колер цэглы.  **Правільна:** Нездаволена прабурчаў нешта ззаду між **цаглянага** друзу Чарняк, стараваты ўжо, аброслы шчаціннем баец – вохкаючы, ён палез наперад. | | | | | | 1  1    1 |  | |
| 10 |  | | | | | |  | 5,5 балаў | |
|  | Да якога літаратурнага роду адносіцца твор? | | лірыка | | | | 1 |  | |
|  | Які троп выкарыстоўваецца найчасцей у першай страфе? | | эпітэт | | | | 1,5 |  | |
|  | Які сродак мастацкай выразнасці вылучаны курсівам у апошняй страфе? | | анафара | | | | 1,5 |  | |
|  | Выпішыце выкарыстаны аўтарам у першым васьмірадкоўі фразеалагізм. | | (удыхнуў) на поўныя грудзі | | | | 1,5 |  | |